CELEX: 62018TN0474
Language: el
Date: 2018-08-06 00:00:00
Title: Υπόθεση T-474/18: Προσφυγή της 6ης Αυγούστου 2018 — Sebastian Veit κατά ΕΚΤ

1.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/41
            
         
      Προσφυγή της 6ης Αυγούστου 2018 — Sebastian Veit κατά ΕΚΤ
      (Υπόθεση T-474/18)
      (2018/C 352/49)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: Sebastian Veit (Φρανκφούρτη επί του Μάιν, Γερμανία) (εκπρόσωπος: K. Kujath, δικηγόρος)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής της 3ης Ιανουαρίου 2018 περί μισθολογικής κατατάξεως του προσφεύγοντος από 1ης Ιανουαρίου 2018, κατά το μέτρο που απονέμει στον προσφεύγοντα εντός της μισθολογικής κατηγορίας F/G μόνον το μισθολογικό κλιμάκιο 17·
               
            
                  —
               
               
                  να ακυρώσει την απόφαση της καθής της 25ης Μαΐου 2018, με την οποία απορρίφθηκε η αίτηση του προσφεύγοντος περί απονομής σε αυτόν του μισθολογικού κλιμακίου 83 εντός της μισθολογικής κατηγορίας F/G από 1ης Ιανουαρίου 2018·
               
            
                  —
               
               
                  να καταδικάσει την καθής στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής ο προσφεύγων προβάλλει τους εξής λόγους:
      
                  1.
               
               
                  Παραβίαση της αρχής της ίσης μεταχειρίσεως
                  Στο πλαίσιο του πρώτου λόγου ακυρώσεως, προβάλλεται η αιτίαση ότι η καθής έλαβε υπόψη της, στην περίπτωση των εσωτερικών υποψηφίων προς πρόσληψη, σε περιορισμένο μόνο βαθμό την απαιτούμενη επαγγελματική πείρα, εν αντιθέσει προς ό,τι έπραξε στην περίπτωση των εξωτερικών υποψηφίων, οι οποίοι στο πλαίσιο του ίδιου διαγωνισμού βρίσκονται σε παρόμοια κατάσταση.
               
            
                  2.
               
               
                  Παραβίαση της αρχής του γενικού καθήκοντος αρωγής
                  Στο πλαίσιο του δευτέρου λόγου ακυρώσεως, προβάλλεται η αιτίαση ότι η καθής, κατά τη μισθολογική κατάταξη, επεφύλαξε στον προσφεύγοντα, ως απασχολούμενο σε αυτήν μη μόνιμο υπάλληλο, χωρίς τούτο να δικαιολογείται αντικειμενικώς, δυσμενέστερη μεταχείριση απ’ ό,τι σε υποψηφίους οι οποίοι δεν είχαν εισέτι αναλάβει υπηρεσία σε αυτήν.